钦定古今图书集成/方舆汇编/职方典/第1437卷 > 《府志未载山川 明一统志》
## 钦定古今图书集成/方舆汇编/职方典/第1437卷 > 《府志未载山川 明一统志》

本府。〈桂平县附郭。〉

凤巢山　：在府城西五十里。下有龙潭，祈雨多应。

石鹿山　在府城北五十里，上有石如鹿。罗影山　在府城北七十里。

鸡栖山　：在府城北八十里。

吉盘山　：在府城北九十里。

宝子山　在府城南

紫荆山　、石梯山　，俱在城西北。

横岭　在府城北五里。旧《志》云：在桂平县南九十里。

三鼎岭　：在府城东三十里。

宝子岭　在府城南三十里。山势磊落，如聚宝玉。

棱层岭　：在府城西南七十五里。

南顿岭　：在府城南一百二十五里。

会仙岩　在白石山上。磴道险峻，攀缘而上，其广可容数十人，中有葛仙翁丹灶。狮子冈　在府城西五十里，状如狮子。

昆仑冈　：在府城西七十里。

郁江　在府城南，又名“南江。” 源出交趾界，经邕州，至此合黔江。

龚江　在平南县东南。一名都泥江。西通邕、宜二江，东过藤、梧，会诸川入于海。唐龚州以此名。渌水　，在府城南一十五里，旷野中天然。石甃其旁水泉深碧清澄，中有巨鱼，人不敢捕。罗叶水，　在府城南一十里，流入郁江。

思陵水　在府城西北一十里。合大隍水入黔江。

绣江水　在府城西南三十里，合浔江。

都耶水　在府城北三十里，合大隍水入浔江。横眉水　在府城西南四十里，入郁江。

大隍水　在府城东北五十里。源出柳州府武宣县界，东流入浔江。

木赖水　：在府城西北九十里。源出贵县界，流合黔江。

平南县

燕石山　，在县东南一十二里。山有“石燕。” 唐置燕州，取此。

古仑山　在县北

大峡山　，在县北一十五里。

瓮山　，在县西六十里。

磨云山　在县南一百里。山顶常有云雾。天井山　，在县北四十里，井有双鱼。

伏虎山　在县南九十里。

天堂岭　在县东

蛇黄岭　在县北二里

高阳岩　在县内，与思鹅岩对峙，岩宇高广而明豁，前瞰平野。又有湖叟岩在此。岩之阴，有宋治平中名贤题跋。

思鹅岩　在县城内。《旧经》谓之思鹅石，状若八角楼。

畅岩　在县西北三十里。一名姚公岩。宋郡守姚嗣宗诗：“石作洞房势，水随人意流。两岩常溅雨，五月便惊秋。此境有深趣，无心真乐游。山公中宿酒，欲醉更重投。”

登仙崖　在北山路，傍接仙女岭。山上或闻宴鼓声，即岁丰人安，闻战鼓声则兵戈起。

蛇黄冈　在县北四里。冈势盘纡，出蛇黄。每岁九月，邑人掘深七、八尺，始得之。大者如鸡子，小者类弹丸，其色紫，磨之可傅肿毒。

白马江　，在县东六十里，流入龚江。

绿水河　在县东南

龙隐井　在县东

游鱼洲　在县前大江中。

贵县

“漱玉泉　” 在白石山。

紫泉　在南。水出郁江，有两派，其出不常，出则有异，应自县门流下者，必擢贤守令，或生英俊。县上流下者，应在僚属。其水长而狭，色如紫练。